**לדוג חשבון – רעיונות לפעילות**

במשחק 2 חכות ו 30 דגים. הדגים בארבעה צבעים ועליהם המספרים מ 1 – 30.
ניתן להוסיף עוד חכות ולהגדיל את מספר המשתתפים.

**לפני ש"דגים":**ניתן לסדר את הדגים על הרצפה לפי צבע, לסדר לפי סדר עולה של מספרים מ 1 עד 10, למיין לפי דגים שפונים ימינה ושמאלה.

**רעיונות לפעילות עם הדגים והחכות:
כללי**: את כל המשחקים ניתן לשחק בגן, בחצר או מעל מיכל מים גדול. ניתן להשתמש על פי רמת וגיל המשתתפים בכמות דגים ובמספרים מ 1-6, 1-10 או 1-30. מספר המשתתפים יכול לנוע משחקן בודד ועד לששה שחקנים.

1. **דגים לפי צבע**: המשחק מיועד ל עד 4 משתתפים. מפזרים את הדגים על הרצפה או בתוך מים. כל משתתף מקבל חכה ובוחר צבע. המשתתף הראשון שמצליח לדוג 5 דגים מהצבע שלו הוא המנצח.
2. **דגים לפי הסדר**. משחק תוך שיתוף פעולה. כל ילד בתורו מרים בחכה דג על פי סדר המספרים. לדוגמא: הילד הראשון מעלה בחכה את דג מספר 1, הבא אחריו את דג מספר 2 וכך הלאה עד המספר 10. אפשר לשחק גם בסדר יורד, בקפיצות של 2 ועוד. ניתן להרחיב לתחרות בין קבוצות או למשחק על זמן עם שעון חול.
3. **זיהוי מספרים:** משחק תחרותי בין המשתתפים. מכריזים על המספר 1. מפזרים את הדגים על הרצפה או בתוך מים. כל משתתף בתורו צריך לדוג כמה שיותר דגים שמופיעה בהם הספרה 1.
4. **משימות בשילוב קוביה.** מטילים קוביית ספרות, על כל משתתף לדוג דגים על פי הספרה שהראתה הקוביה.
5. **חיבור בעזרת קוביה.** מטילים קוביה. על כל משתתף לדוג שני דגים שסכום הספרות שעליהם זהה למה שהראתה הקוביה. לדוגמא: על הקוביה הספרה 6 , ניתן לדוג את הדגים שעליהם המספרים: 2 ו 4 או 1 ו 5.

**הרחבה למשחק אותיות:**

על הדגים להדביק בצד השני דבקיות אותיות ולהרחיב את המשחק למשחק לזיהוי אותיות, צליל פותח וצליל סוגר.

 **נשמח אם תשלחו לנו עוד רעיונות לפעילות ל: yael@yesod.co.il**